Šípková Ruženka

Šípková Ruženka je klasická rozprávka pochádzajúca zo zbierok Charlesa Perraulta a bratov Grimmovcov, ktorá je tiež známa pod alternatívnym názvom O Šípkovej Ruženke. Pochádza z ich zbierky rozprávok Kinder-und Hausmärchen (1812-1815, 1822, 1857).

Dej 

Bol raz jeden kráľ a jeho manželka, ktorá nemohla mať dieťa. Ale jedného dňa, keď sa kráľovná kúpala v rybníku, žaba jej povedala, že sa jej narodí dieťa. Po deviatich mesiacoch sa kráľovnej narodilo krásne dieťa a kráľovná pozvala na oslavu dvanásť víl. Prišiel deň oslavy a každá z dvanástich pozvaných víl dala princeznej do daru nejakú vlastnosť (krásu, dobrotu, inteligenciu, atď.).
Keď prišla jedenásta víla, objavila sa tá, ktorú nepozvali. Nahnevane povedala kliatbu, že sa princezná pri dovŕšení pätnástich rokov pichne o vreteno a umrie.

Keď zlá víla odišla, dvanásta víla, ktorá ešte nedala svoj dar, zmiernila kliatbu, že princezná a všetci obyvatelia paláca zaspia na sto rokov.
Kráľ sa o princeznú bál a preto nariadil, aby boly spálené všetky vretená a praslice. V deň päťnástych narodenín sa princezná prechádzala po paláci. Keď objavila starú vežu, ktorú ešte nevidela, vstúpila do nej a po schodoch sa dostala do miestnosti, kde uvidela ženu pradúcu na praslici. Princezná sa jej spýtala, či to môže tiež skúsiť, ale keď sa dotkla praslice, pichla sa a celý zámok zaspal. Okolo neho začalo okamžite rásť šípkové tŕnie, až celý zámok bolo porastený tak husto, že sa do neho nikto nemohol dostať. Po sto rokoch princ, ktorý tiež započul legendu o spiacej princeznej, prišiel k hradu s úmyslom prebudiť ju. Keď sa priblížil, tŕnie sa rozostúpilo a on mohol vstúpiť. Vo veži našiel spiacu princeznú a očarený jej krásou ju pobozkal. Okamžite sa všetci v paláci prebudili a oslavovali. O niekoľko dní neskôr sa princ a princezná vzali a žili šťastne až do smrti.

Odvodené diela 
Rozprávka existuje aj ako divadelná hra a to ako v činohernej tak aj bábkovej podobe. Existuje aj rovnomenná pieseň a podľa nej pomenované rovnomenné album českej bigbítovej skupiny Rebels. Na motívy tejto rozprávky napísal Piotr Iľjič Čajkovskij balet Šípková Ruženka (niekedy tiež uvádzaný ako Spiaca krásavica).

Filmové adaptácie 
 Šípková Ruženka (film, 1959) – americký animovaný muzikál z roku 1959
 Šípková Ruženka (film, 1970) – nemecký hraný film z roku 1970, réžia Walter Beck
 Ako sa budia princezné – česká filmová rozprávka režiséra Václava Vorlíčka z roku 1977
 O spiacej princeznej, šípkových ružiach a urazenej víle – československá televízna rozprávka z roku 1983, réžia Miloš Bobek
 Šípková Ruženka (film, 1990) – koprodukčný československo-nemecký film z roku 1990, réžia Stanislav Párnický 
 Šípková Ruženka (seriál) – český hraný televízny seriál z roku 2001
 O Šípkovej Ruženke (film, 2006) – česká televízna rozprávka režiséra Zdeňka Zelenku z roku 2006 v prebásnenie Jiřího Žáčka
 Zloba – Kráľovná čiernej mágie – je americký dark fantasy film z roku 2014 na motívy animovanej muzikálovej rozprávky Šípková Ruženka z roku 1959.
 Traja bratia (film, 2014) – česká filmová rozprávka režiséra Jana Svěráka z roku 2014 podľa detských miniopier Zdeňka Svěráka a Jaroslava Uhlire

Referencie

Iné projekty

Externé odkazy 
 Šípková Růženka (2001), seriál, kinobox.cz
 Šípková Ruženka, Rozprávkozem.sk, rozprávky na čítanie pre malé aj veľké deti

Zdroj 

Rozprávky
Literárne postavy
Filmové postavy
Televízne postavy
Fiktívne princezné
Rozprávkové postavy